
    Nr.	4188/29.09.2026						
                                                                                                                           Aprob,
                                                                                                                          Director,
Prof. Scutaru Cezarina Mihaela

ANUNȚ

Privind organizarea concursului pentru ocuparea a două posturi aferente
  funcţiilor contractuale de executie (îngrijitor) din cadrul 
Liceului Teoretic ″Emil Racoviță″ Vaslui


Liceul Teoretic ″Emil Racoviță″ Vaslui, cu sediul în municipiul Vaslui, strada Hușului nr 6, tel 0235318636, email racovitavs@yahoo.com , în temeiul H.G. nr. 1336/28.10.2022 și a Hotărârii Consiliului de Administrație al ISJ Vaslui nr. 9/28.09.2026, organizează concurs pentru ocuparea, pe durată nedeterminată, a două posturi de îngrijitor, posturi de execuție, personal administrativ.
           Pot participa la concurs persoanele care îndeplinesc următoarele condiții:
1. Condiții generale – conform H.G. nr. 1336/2022, art. 15:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
2. Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de Îngrijitor curățenie sunt:
· Studii: medii;
· Vechimea minimă în muncă: 3 ani;
· Abilități de comunicare și relaționare cu personalul unității de învățământ;
· Abilități de muncă în echipă. 

DOSARUL DE ÎNSCRIERE
Trebuie depus în perioada menționată în calendarul concursului, la secretariatul Liceului Teoretic ”Emil Racoviță” din Vaslui, str. Hușului, nr. 6, tel. 0235318636, email racovitavs@yahoo.com, în zilele lucrătoare.
Dosarul de înscriere trebuie să conțină:
· Opisul documentelor care formează dosarul de concurs – în 2 exemplare, semnat de candidat. După verificarea documentelor din dosar, secretarul unității va semna un exemplar, pentru a certifica existența și ordinea documentelor depuse, exemplar care va fi returnat candidatului, celălalt exemplar rămânând la dosarul de concurs.
a) formularul de înscriere la concurs, care se primește de la secretariatul Liceului Teoretic „Emil Racoviță” Vaslui;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
e) Copia carnetului de muncă și/sau extras din Revisal/Reges care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar/extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
i) curriculum vitae format Europass.
· Copiile de pe actele prevăzute la lit. b) - d) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
· Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susţinere a probei scrise. 
· Dosarele de concurs se depun la secretariatul Liceului Teoretic „Emil Racoviță” Vaslui, până la data de 13.10.2026 inclusiv, ora 12:00.
        Toate documentele enumerate mai sus sunt obligatorii pentru înscrierea la concurs. Lipsa unui document sau a mai multor documente duce la respingerea dosarului!
         Dosarul de înscriere trebuie să conțină toate documentele de mai sus, în ordinea enumerată, iar filele trebuie numerotate. Numărul total de file va fi consemnat în opis.
         În urma verificării dosarelor, candidați care nu au prezentat un dosar complet nu vor putea participa la etapa următoare a procedurii de transfer.
Concursul pentru ocuparea posturilor de îngrijitor se desfășoară în 3 etape succesive:
 a. selecția dosarelor de înscriere; 
 b. proba practică
 c. interviul.
 	Se pot prezenta la următoarea etapă numai candidații declarați admiși la etapa precedentă, care au obținut minim 50 puncte. Se consideră admis la concursul pentru ocuparea postului, candidatul care a obținut cel mai mare punctaj, (calculat ca medie a punctajelor obținute la proba practică și interviu) de minim 50 de puncte.

BIBLIOGRAFIA
1. Legea nr.319/2006 privind sănătatea și securitatea în muncă
· cap. IV Obligațiile   lucrătorilor
      2. Legea nr. 307/2006 privind apărarea împotriva incendiilor
· cap. I –Dispoziții generale, 
· cap. II Obligațiile privind apărarea împotriva incendiilor
      3. Legea 53/2003  Codul muncii
· Titlul II, cap. II Executarea contractului individual de muncă
· Titlul V Sănătatea și securitatea în muncă
· Titlul XI, cap. II Răspundere disciplinară
· Titlul XI, cap. III Răspunderea patrimonială
      4. Ordinul nr.1456/2020 – Norme de igienă din unitățile pentru ocrotirea, educarea, instruirea și recreerea copiilor și tinerilor.
      5. Reguli de efectuare a curățeniei în unitățile de învățământ și Norme de igienă
TEMATICA
· R.O.F.U.I.P.
· Noțiuni fundamentale de igienă
· Reguli de efectuare a curățeniei și dezinfecției în instituția de învățământ
· Securitate și sănătate în muncă și PSI


29.09.2026						Întocmit,	
                                                                               Administrator de patrimoniu, 
                                                                Ing. Borleanu Daniela Angela






















                                                                                      ANEXA NR. 1 – Calendar concurs

	ACTIVITATEA
	DATA/PERIOADA
	OBSERVAȚII

	Depunerea dosarelor
	01.10.2026 – 14.10.2026, între orele 9:00 – 12:00
	La secretariatul Liceului Teoretic „Emil Racoviță” Vaslui.

	Verificarea, validarea și afișarea rezultatelor în urma selecției dosarelor.
	14.10.2026 ora 10:00
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Depunerea contestațiilor la selecția dosarelor
	14.10.2026, între orele 10:00 – 14:00
	La secretariatul Liceului Teoretic „Emil Racoviță” Vaslui.

	Afișarea rezultatelor finale după  contestații, privind selecția dosarelor
	14.10.2026 ora 16:00
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Desfășurarea probei practice
	15.10.2026 oră începere 09:00
	La sediul Liceului Teoretic „Emil Racoviță”.

	Publicarea rezultatelor la proba practică
	15.10.2026 ora 15:00
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Depunerea contestațiilor la proba practică
	16.10.2026, orele 10:00 – 14:00
	La secretariatul Liceului Teoretic „Emil Racoviță”.

	Afișarea rezultatelor finale după contestații, privind proba practică
	16.10.2026 ora 16:00	
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Desfășurarea probei de interviu
	19.10.2026 oră începere 09:00
	La sediul Liceului Teoretic „Emil Racoviță”.

	Publicarea rezultatelor la proba de interviu
	19.10.2026 ora 15:00
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Depunerea contestațiilor la proba de interviu
	20.10.2026, orele 10:00 – 14:00
	La secretariatul Liceului Teoretic „Emil Racoviță”.

	Afișarea rezultatelor finale după contestații privind proba de interviu
	20.10.2026 ora 16:0
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.

	Afișarea rezultatelor finale
	[bookmark: _GoBack]20.10.2026 ora 16:00
	Afișarea rezultatelor pe pagina web a Liceului Teoretic „Emil Racoviță” Vaslui și la avizier.





Director,
Prof. Scutaru Cezarina Mihaela

